**Objava za medije**

**WRC Croatia Rally – krenula prodaja Early bird ulaznica po promo cijeni!**

*Od danas je u prodaji ograničena količina Early bird ulaznica za mjesta u Fan zonama - osim pogleda na najatraktivnije prolaske svjetskih rally zvijezda, posjetitelje očekuje bogata ugostiteljska ponuda i cjelodnevna zabava.*

**Zagreb, 17. veljače, 2022. –** Ograničen broj *Early bird* ulaznica za najveći sportski događaj u Hrvatskoj od osamostaljenja i jedno od top 20 najgledanijih sportskih događanja u svijetu, WRC Croatia Rally danas je pušten u prodaju!  Posjetitelje Fan zona očekuje bogata ugostiteljska ponuda i cjelodnevna zabava uz sport i glazbu.

Prvi kupci svoje će ulaznice moći kupiti po povlaštenim cijenama putem stranice [ulaznice.hr](https://www.ulaznice.hr/wrc_croatia_rally_2022) najkasnije do 03. ožujka ili do isteka zaliha ukoliko se predviđeni broj rasproda ranije.

Fantastična je ovo prilika da za 75 kn osigurate svoje mjesto u Fan zoni na Platku ili pak komplet za šestodnevni ulaz u Servisni park na Zagrebačkom Velesajmu po cijeni od 225 kn i nazočite ovom nezaboravnom oktanskom spektaklu.

Za Fan zonu Platak u prodaju je puštena i ograničena količina parkirališnih karata po cijeni od 35 kn. Ove karte osiguravaju parkirališno mjesto u Zračnoj luci Grobnik, odakle je osiguran autobusni prijevoz do Fan zone Platak, besplatan za sve putnike s važećim ulaznicama za Fan zonu Platak.

Zbog ograničenog broja parkirnih mjesta na navedenim lokacijama i mogućih gužvi koje bi mogle utjecati na nesmetano odvijanje utrke te zbog nastojanja organizatora da maksimalno smanji svoj utjecaj na okoliš, molimo posjetitelje da se povežu s prijateljima, rodbinom i poznanicima gdje god je to moguće i na lokaciju putuju zajedno.

Croatia Rally će uz najveću fan zonu na Zagrebačkom Velesajmu imati ukupno šest različitih fan zona na brzinskim ispitima, za koje će se ulaznice u prodaji naći u narednim tjednima.

**O WRC Croatia Rallyju**

WRC Croatia Rally održat će se od 21.-24. travnja na 20 atraktivnih brzinskih ispita kroz pet hrvatskih županija - Zagrebačku, Karlovačku, Krapinsko-zagorsku, Primorsko-goransku i Varaždinsku, a ceremonijalni start i cilj te park vozača nalazit će se u Zagrebu. Bravure najboljih svjetskih reli vozača ove će godine pratiti rekordan broj gledatelja iz cijelog svijeta na nekom sportskom događaju održanom u Hrvatskoj ikad. Prema predviđanjima organizatora u posebnim fan zonama i uz stazu natjecanje će pratiti više od 350.000 obožavatelja oktanskih atrakcija, koji će na natjecanju u travnju vidjeti i revolucionarnu novu generaciju hibridnih Rally1 vozila, koja su početkom godine predstavljena u Monte Carlu. Prva utrka jubilarnog, pedesetog prvenstva nagovijestila je da nas, po svemu sudeći, u Hrvatskoj očekuje iznimno uzbudljivo natjecanje i sezona puna preokreta.

**O WRC-u**

WRC (*World Rally Championship*) najpopularnije je automobilističko natjecanje u svijetu uz F1 koje redovito prati preko 250 TV postaja i oko 836 milijuna ljudi u cijelom svijetu.

Hrvatska je, nakon dugogodišnjih nadmetanja s puno bogatijim državama, u 2021. po prvi puta dobila priliku organizirati jednu etapu svjetskog prvenstva koja se održala 2021. u travnju u Zagrebu i okolici pod nazivom WRC Croatia Rally.

Foto:

Poveznica na podstranicu za prodaju ulaznica:

<https://www.ulaznice.hr/web/WRC_Croatia-Rally_2022>

|  |  |  |
| --- | --- | --- |
| Kontakt za medije: Tina Puhalo  PR Manager  WRC Croatia Rally  M: 098 984 2023 pr@rally-croatia.com [www.rally-croatia.com](http://www.rally-croatia.com/) [www.facebook.com/WRCcroatiarally](http://www.facebook.com/WRCcroatiarally)  |   |    |